Diari Oficial de la Generalitat Valenciana


Sumari del DOGV 7701, del 20-01-2016 (2015/10709)

Notificació de la sentència dictada en el procediment de guarda i custòdia número 22/2015.
------------------------------------------------------------------------------------------

### Dades del document

Número de DOGV
:   7701

Data del DOGV
:   20-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/10966


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 22/2015. [2015/10314]  
Judici: família, guarda, custòdia o aliments fill menor no matrimonial no consensuat número 000022/2015.  
Part demandant: Elva Velarde.  
Part demandada: Lumber Larrazabal Mansilla.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la sentència que té la part dispositiva que, literalment, és com segueix:  
  
«Dispositiva  
Estime la demanda formulada pel procurador Andrés Moya Valdemoro, en nom i representació d'Elva Velarde, contra Lumber Larrazabal Mansilla, i decidisc aprovar les mesures definitives següents:  
  
1. Les dos filles són menors d'edat i s'atribueix la guarda i custòdia a la mare i, així mateix, l'exercici exclusiu de la pàtria potestat s'atribueix a la mare.  
2. El règim de visites de les dos filles menors al pare se suspén, atés que aquest no visita les seues dos filles des de fa anys, sense perjudici que, si el pare ho sol·licita, es fixe el règim adequat a l'interés dels menors en aqueix moment.  
3. El pare abonarà a les seues dos filles, en concepte de pensió alimentària, la quantitat de 150 euros/mes a cada filla, que ingressarà en el compte corrent, que designe la mare a aquest efecte, els cinc primers dies del mes, per mesos anticipats, i s'actualitzarà segons l'índex de preus al consum.  
4. Les despeses extraordinàries necessàries de les dos filles les abonaran a mitges ambdós progenitors i les no necessàries, si no hi ha conformitat, les abonarà unilateralment el progenitor que les haja decidit.  
5. No s'atribueix el domicili familiar a cap dels progenitors, en haver fixat la residència i el domicili on va estimar convenient cada progenitor.  
6. Es promourà la relació amb els avis i la família extensa, cada progenitor quan tinga els menors amb ell.  
Mode d'impugnació: mitjançant un recurs d'apel·lació contra aquesta sentència; podran interposar en aquest jutjat un recurs d'apel·lació, dins dels 20 dies següents a la notificació, per a l'admissió del qual caldrà haver consignat en el compte destinat a aquest efecte la suma de 50 euros.  
Aquesta és la meua sentència, que pronuncie, mane i firme.»  
  
Atés que es desconeix el domicili o la residència actuals de la part demandada, per la resolució de data 20 de novembre de 2015, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del jutjat i en el Diari Oficial de la Comunitat Valenciana, per a portar a efecte la diligència de notificació de la sentència al demandat.  
  
València, 15 de desembre de 2015.- La lletrada de l'Administració de Justícia: Vicenta María Casañ Arandiga.